Príloha č. 3 Výzvy - Návrh Zmluvy

(Návrh)

## Zmluva č. XXX

## o dodávke elektriny, zabezpečení distribúcie elektriny a prevzatí zodpovednosti za odchýlku

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej ako „**Zmluva**“) nasledovne:

medzi Zmluvnými stranami:

**Objednávateľ**:

|  |  |
| --- | --- |
| Názov: | Centrum účelových zariadení |
| Sídlo: | Rekreačná 13, 921 01 Piešťany |
| V zastúpení: | Ing. Marcel Moravčík, riaditeľ CÚZ |
|  |  |
| IČO: | 42137004 |
| DIČ: | 2022739697 |
| IČ DPH: | SK2022739697 |
| Číslo účtu: | SK51 8180 0000 0070 0052 7365 |
| (ďalej len „**Objednávateľ**“) |  |

**a**

**Poskytovateľ**:

|  |  |
| --- | --- |
| Názov: |  |
| Sídlo: |  |
| Zastúpený: |  |
| IČO: |  |
| DIČ: |  |
| IČ DPH: |  |
| Bankové spojenie: |  |
| IBAN: |  |
| E-mail: |  |
| Tel. č.: |  |
| Zapísaný v: |  |
| (ďalej len „**Poskytovateľ**“) |  |

(spolu ako „**Zmluvné strany**“).

## Úvodné ustanovenia

* 1. Objednávateľ uskutočnil užšiu súťaž za účelom zriadenia dynamického nákupného systému, ktorej oznámenie o vyhlásení verejného obstarávania bolo uverejnené vo Vestníku verejného obstarávania EÚ č. 2021/S 201 zo dňa 15.10.2021 pod značkou 2021/S 201-522378 na predmet zákazky „Zabezpečenie nákupu, dodávky a distribúcie elektriny a plynu DNS“ (ďalej ako „**Verejné obstarávanie**“) podľa zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „**Zákon o verejnom obstarávaní**“). Súčasťou dokumentácie Verejného obstarávania bol opis predmetu zákazky (ďalej ako „**OPZ**“), ktorý tvorí Prílohu č. 1 tejto Zmluvy.
  2. Verejné obstarávanie realizoval Objednávateľ v súlade s oznámením o vyhlásení verejného obstarávania a v súlade so súťažnými podkladmi aj pre tretie osoby, iných verejných obstarávateľov, ktorí sú špecifikovaní v bode 1.1 súťažných podkladov použitých vo Verejnom obstarávaní.
  3. Objednávateľ týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.
  4. Poskytovateľ týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.
  5. V súlade s touto Zmluvou budú Objednávateľovi poskytnuté plnenia podľa predmetu zákazky Verejného obstarávania špecifikované v článku 2 tejto Zmluvy.

## Predmet Zmluvy

* 1. Predmetom tejto Zmluvy je záväzok Poskytovateľa zabezpečiť pre Objednávateľa dodávku elektriny, distribučné služby v odberných miestach definovaných v Prílohe č. 2 tejto Zmluvy (ďalej ako „**Odberné miesta**“), prevzatím zodpovednosti za Objednávateľa za odchýlku na Odberných miestach voči zúčtovateľovi odchýlok v súlade s OPZ vykonávaných Poskytovateľom pre Objednávateľa (ďalej ako „**Zmluvné plnenia**“) a záväzok Objednávateľa za riadne a včas poskytnuté Zmluvné plnenia zaplatiť Poskytovateľovi odplatu v súlade s čl. 4 tejto Zmluvy.
  2. Poskytovateľ zabezpečí komplexné Zmluvné plnenia súvisiace s pravidelnou bezpečnou, stabilnou a komplexnou dodávkou elektriny do Odberných miest vrátane prevzatia zodpovednosti za odchýlky voči zúčtovateľovi odchýlok za každé z Odberných miest za týchto podmienok:
     1. Poskytovateľ bezpodmienečne garantuje dodávky elektriny po celú dobu trvania tejto Zmluvy;
     2. Poskytovateľ nemá právo od Objednávateľa požadovať žiadne iné poplatky ani platby, ktoré nie sú dohodnuté v tejto Zmluve;
     3. Poskytovateľ sa zaväzuje dodávať elektrinu a poskytovať distribučné služby Objednávateľovi na základe tejto Zmluvy za cenu dohodnutú v tejto Zmluve.

## Práva a povinnosti Zmluvných strán

* 1. Poskytovateľ je povinný realizovať akékoľvek a všetky Zmluvné plnenia:
     1. v súlade s ustanoveniami tejto Zmluvy, a zároveň
     2. v súlade s OPZ, a zároveň
     3. súlade s príslušnými všeobecne záväznými právnymi predpismi platnými na území SR, a zároveň
     4. podľa písomných pokynov Objednávateľa, a zároveň
     5. v súlade so záujmami Objednávateľa, ktoré sú mu známe a/alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Poskytovateľ poznať v súlade s príslušnými všeobecne záväznými právnymi predpismi platnými na území SR, a zároveň
     6. s odbornou starostlivosťou, ktorú je možné od Poskytovateľa dôvodne očakávať, zachovávajúc štandardy „best practice“ v danom odvetví, a zároveň
     7. za každých okolností riadne a včas.

Poskytovateľ je tiež povinný riadne plniť predmet tejto Zmluvy, dodržiavať túto Zmluvu a štandardy kvality dodávky elektriny a distribúcie elektriny stanovené osobitnými predpismi a tieto náležite nepretržite vyhodnocovať.

* 1. Poskytovateľ sa zaväzuje:
     1. pri poskytovaní Zmluvných plnení bez zbytočného odkladu spolupracovať s príslušným prevádzkovateľom distribučnej sústavy, do ktorej sú pripojené Odberné miesta (ďalej ako „**PDS**“), tak aby bol schopný riadne poskytovať plnenia podľa tejto Zmluvy;
     2. bez zbytočného odkladu, potom ako sa o tom dozvedel, písomne Objednávateľa informovať o akýchkoľvek okolnostiach dôležitých pre riadne poskytovanie plnenia definovaných v OPZ a akýchkoľvek okolnostiach, ktoré môžu mať vplyv na zmenu alebo doplnenie alebo udelenie pokynov Objednávateľa voči Poskytovateľovi;
     3. písomne upozorniť Objednávateľa na nesprávnosť (vrátane rozporu s právnym poriadkom) ním navrhovaného postupu, podkladov a/alebo iných pokynov týkajúcich sa plnení definovaných v OPZ bezodkladne, najneskôr do piatich (5) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Poskytovateľ nesplní túto svoju povinnosť, zodpovedá Objednávateľovi za škodu tým spôsobenú. V prípade, že Objednávateľ trvá napriek upozorneniu Poskytovateľa na tomto postupe, podkladoch, pokynoch, je Poskytovateľ povinný postupovať podľa pokynov Objednávateľa, pričom však Poskytovateľ nezodpovedá za akúkoľvek škodu, ktorá v tomto prípade v príčinnej súvislosti s pokynom Objednávateľa vznikne;
     4. poskytovať plnenia definované v tejto Zmluve a OPZ nepretržite a bezodkladne, okrem prípadu prekážky charakteru vyššia moc. Pre účely tejto Zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Za vyššiu moc sa nepovažujú výpadky vo výrobe a nezískanie úradných povolení. V prípade, ak by nastala okolnosť, ktorá je považovaná za prekážku charakteru vyššia moc podľa tejto Zmluvy, je Poskytovateľ povinný bezodkladne písomne informovať o tejto prekážke Objednávateľa, ak tak neučiní v lehote do piatich (5) kalendárnych dní odkedy mala prekážka nastať, nie je Poskytovateľ oprávnený sa existencie uvedenej prekážky dovolávať;
     5. zachovávať mlčanlivosť o všetkých informáciách a/alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi pri poskytovaní Zmluvných plnení v zmysle tejto Zmluvy (ďalej ako „**Dôverné informácie**”). Poskytovateľ sa zaväzuje, že použije Dôverné informácie výhradne na účely poskytovania Zmluvných plnení v zmysle tejto Zmluvy;
     6. poskytnúť Objednávateľovi všetku súčinnosť a vyvinúť maximálne úsilie, ktoré je možné dôvodne požadovať, potrebné na plnenie tejto Zmluvy;
     7. bezodkladne informovať Objednávateľa o akýchkoľvek prekážkach brániacich poskytovaniu riadneho a včasného Zmluvného plnenia a tiež bezodkladne informovať Objednávateľa o tom, že u Poskytovateľa nastali okolnosti podľa bodu 7.6 tejto Zmluvy alebo u Poskytovateľa došlo k strate príslušného oprávnenia potrebného na poskytovanie Zmluvného plnenia resp. strate spôsobilosti dodávať elektrinu podľa tejto Zmluvy.
  2. Poskytovateľ vyhlasuje, že:
     1. je odborne spôsobilý poskytovať Zmluvné plnenia, súhlasí s rozsahom Zmluvného plnenia a bez výhrad súhlasí s dohodnutou cenou za Zmluvné plnenia podľa tejto Zmluvy;
     2. má platné povolenie na podnikanie v energetike, ktoré poskytovateľa oprávňuje podnikať v oblasti dodávky elektriny na území SR v súlade so zákonom č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej ako „**Zákon o energetike**“);
     3. je subjektom zúčtovania odchýlky účastníka trhu v zmysle Zákona o energetike alebo má uzatvorenú zmluvu so zúčtovateľom odchýlok, číslo zmluvy a dátumu jej uzatvorenia;
     4. má platné rozhodnutie o pridelení EIC kódu;
     5. má v distribučnej sieti SR pre elektrinu s prevádzkovateľmi sústavy (Západoslovenská distribučná, a.s., Stredoslovenská distribučná, a.s., Východoslovenská distribučná, a.s.) vytvorenú bilančnú skupinu o prístupe do distribučnej siete na vymedzenom území príslušnom pre Odberné miesto Objednávateľa;
     6. nemá vedomosť o žiadnych skutočnostiach, ktoré by mu bránili alebo mohli brániť fakticky alebo právne alebo inak v poskytovaní Zmluvných plnení podľa tejto Zmluvy.

Povolenia a vyhlásenia podľa tohto bodu Zmluvy tvoria Prílohu č. 4 tejto Zmluvy. Poskytovateľ sa zaväzuje zabezpečiť a udržiavať v platnosti povolenia a pravdivosť a úplnosť vyhlásení podľa tohto bodu Zmluvy počas celej doby trvania tejto Zmluvy.

* 1. Poskytovateľ je oprávnený poskytovať Zmluvné plnenia v súlade s touto Zmluvou aj prostredníctvom subdodávateľa, ktorý je uvedený v Zozname subdodávateľov, ktorý tvorí Prílohu č. 5 tejto Zmluvy. Subdodávateľ poskytuje Zmluvné plnenia v mene a na účet Poskytovateľa, a teda za poskytovanie Zmluvných plnení prostredníctvom subdodávateľa zodpovedá Poskytovateľ, akoby Zmluvné plnenia poskytoval sám, najmä Poskytovateľ zodpovedá za to, že subdodávateľ bude pri poskytovaní Zmluvných plnení postupovať v súlade s touto Zmluvou. Poskytovateľ je povinný najneskôr tri (3) kalendárne dni pred tým ako budú Zmluvné plnenia poskytované prostredníctvom subdodávateľa písomne oznámiť Objednávateľovi presnú identifikáciu subdodávateľa, prostredníctvom ktorého budú poskytované Zmluvné plnenia.
  2. V Prílohe č. 5 tejto Zmluvy sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 5 tejto Zmluvy, a to bezodkladne.
  3. V prípade zmeny subdodávateľa je Poskytovateľ povinný najneskôr do piatich (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 3.5 tejto Zmluvy a predmety subdodávok, pričom pri výbere subdodávateľa musí Poskytovateľ postupovať s odbornou starostlivosťou tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  4. Subdodávateľ alebo subdodávatelia podľa osobitného predpisu, ktorí podľa § 11 ods. 1 Zákona o verejnom obstarávaní majú povinnosť zapisovať sa do registra partnerov verejného sektora, musia byť zapísaní v registri partnerov verejného sektora, a to počas celého času, kedy poskytujú Zmluvné plnenie. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. Poskytovateľ zodpovedá za to, že subdodávatelia Poskytovateľom určení na poskytovanie Zmluvného plnenia spĺňajú podmienku uvedenú v predchádzajúcej vete tohto ustanovenia Zmluvy, a to počas celého času, kedy dochádza k poskytovaniu Zmluvného plnenia.
  5. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy o subdodávke realizoval sám, uvedené plnenie musí byť poskytované vždy a za každých okolností v súlade s touto Zmluvou. Poskytovateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke. Poskytovateľ je povinný na výzvu Objednávateľa bezodkladne preukázať Objednávateľovi, že Poskytovateľ splnil svoje finančné záväzky voči svojim subdodávateľom podľa zmluvy o subdodávke. V prípade, ak Poskytovateľ riadne a včas nesplnil svoje finančné záväzky voči svojim subdodávateľom podľa zmluvy o subdodávke, je Objednávateľ oprávnený pozastaviť úhradu odmeny podľa tejto Zmluvy, s tým, že sa Objednávateľ nedostane do omeškania s plnením uvedenej povinnosti a to až do doby, kedy Poskytovateľ preukáže splnenie svojich záväzkov voči svojim subdodávateľom podľa zmluvy o subdodávke. Pozastavenie úhrady odmeny podľa predchádzajúcej vety tohto ustanovenia Zmluvy nie je dôvodom na odstúpenie od tejto Zmluvy Poskytovateľom a nie je ani dôvodom, pre ktorý by bol Poskytovateľ oprávnený pozastaviť poskytovanie Zmluvných plnení.
  6. Poskytovateľ je povinný poskytovať Objednávateľovi dokumenty nevyhnutné na poskytovanie plnení v písomnej podobe, vždy ak je to možné aj v elektronickej podobe, pokiaľ sa v tejto Zmluve nedohodnú inak. Poskytovateľ je povinný uschovávať všetky dokumenty, ktoré vytvoril alebo nadobudol v súvislosti s poskytovaním Zmluvných plnení v rozsahu určenom všeobecne záväznými právnymi predpismi platnými na území SR, najmä v zmysle Zákona o energetike. Poskytovateľ je povinný kedykoľvek umožniť Objednávateľovi nahliadnuť do dokumentov súvisiacich s poskytovaním Zmluvných plnení, ak je to potrebné v súvislosti s plnením tejto Zmluvy, alebo ak takúto povinnosť Poskytovateľovi ukladá všeobecne záväzný právny predpis platný na území SR.
  7. Ak sa Objednávateľ dopustí neoprávneného odberu elektriny, ktorý je definovaný v § 46 Zákona o energetike, jeho konanie sa považuje za podstatné porušenie tejto Zmluvy a Poskytovateľ má právo, ak uvedené porušenie trvá:
     1. prostredníctvom prevádzkovateľa distribučnej siete prerušiť alebo obmedziť distribúciu elektriny do Odberného miesta Objednávateľa;
     2. písomne odstúpiť od tejto Zmluvy.
  8. Dodávka poslednej inštancie sa začína dňom nasledujúcim po dni, keď Poskytovateľ stratil spôsobilosť dodávať elektrinu a bola dodávateľovi elektriny poslednej inštancie oznámená táto skutočnosť.
  9. Dodávka poslednej inštancie trvá najviac tri (3) mesiace. Objednávateľ uhradí dodávateľovi poslednej inštancie cenu za dodávku elektriny podľa cenového rozhodnutia vydaného Úradom pre reguláciu sieťových odvetví pre dodávateľa poslednej inštancie. Dodávka poslednej inštancie sa môže ukončiť skôr v prípade, že Objednávateľ uzatvorí zmluvu s novým dodávateľom elektriny, ktorým môže byť aj dodávateľ poslednej inštancie.
  10. PDS informuje Objednávateľa o dodávke poslednej inštancie najneskôr pätnásť (15) dní pred uplynutím výpovednej lehoty zmluvy o prístupe do distribučnej sústavy a distribúcii elektriny alebo bezprostredne po tom, ako sa dozvie, že Poskytovateľ stratil spôsobilosť dodávať elektrinu.
  11. Na vyžiadanie sa Poskytovateľ zaväzuje v primeranej lehote poskytnúť Objednávateľovi všetky informácie a podklady za účelom kontroly realizácie plnenia tejto Zmluvy. S informáciami a podkladmi označenými Objednávateľom ako obchodné tajomstvo, bude Poskytovateľ zaobchádzať ako s dôvernými informáciami.
  12. Dodávka elektriny je zabezpečená na základe Prevádzkového poriadku prevádzkovateľa distribučnej sústavy spoločnosti Západoslovenská distribučná, a.s., Stredoslovenská energetika - Distribúcia, a.s. a Východoslovenská distribučná, a.s. a schválenej Úradom pre reguláciu sieťových odvetví.
  13. Objednávateľ si vyhradzuje právo, v prípade potreby (napr. získanie nového objektu, predaj objektu) určiť aj ďalšie odberné miesto, resp. zrušiť odberné miesto podľa svojich aktuálnych potrieb, a to na základe písomného dodatku k Zmluve s tým, že cena sa nemení. V takomto prípade sa doplní odberné miesto do Zoznamu, ktorý tvorí Prílohu č. 2 tejto Zmluvy a upraví sa predpokladaný rozsah Zmluvných plnení, formou dodatku k Zmluve.
  14. Poskytovateľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa, a keď si Poskytovateľ nemôže včas zabezpečiť súhlas Objednávateľa. V tomto prípade je Poskytovateľ povinný bez zbytočného odkladu informovať Objednávateľa o týchto skutočnostiach.
  15. Objednávateľ menuje osobu zodpovednú za kontrolu realizácie a preberanie plnení, a to: Milan Gašparovič, [milan.gasparovic@cuz.sk](mailto:milan.gasparovic@cuz.sk), kontakt: +421 918 719 049
  16. Poskytovateľ menuje osobu zodpovednú za poskytovanie informácií o Zmluvných plneniach, a to: [ • ].

## Cena a fakturačné podmienky

* 1. Cena za dodávku elektriny je uvedená v Prílohe č. 3 tejto Zmluvy a je stanovená v EUR bez dane z pridanej hodnoty, ktorá bola stanovená dohodou v zmysle zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
  2. K cene za dodávku elektriny bude pri jej fakturácii pripočítaná:
     1. cena za distribučné služby a ostatné poplatky fakturované PDS v súlade s  cenovými rozhodnutiami Úradu pre reguláciu sieťových odvetví (ďalej ako „**ÚRSO**“) platnými a účinnými v čase dodania plnení;
     2. platby za systémové služby a platby za prevádzkovanie systému v súlade s cenovými rozhodnutiami ÚRSO platnými a účinnými v čase dodania plnení;
     3. odvod do jadrového fondu v súlade s nariadením vlády Slovenskej republiky č. 21/2019 Z. z. ktorým sa ustanovuje výška ročného odvodu určeného na úhradu historického dlhu z dodanej elektriny koncovým odberateľom elektriny a podrobnosti o spôsobe jeho výberu pre Národný jadrový fond, jeho použití a o spôsobe a lehotách jeho úhrady v platnom a účinnom znení v čase dodania plnení;
     4. iné poplatky, dane alebo peňažné plnenia týkajúce sa dodávky elektriny zavedené právnym poriadkom Slovenskej republiky, ktoré nie sú uplatňované v čase uzatvárania Zmluvy,

ceny a poplatky uvedené v bodoch 4.2.1 až 4.2.4 ďalej ako „**Ceny za regulované služby**“;

* + 1. spotrebná daň z elektriny podľa zákona č. 609/2007 Z. z. o spotrebnej dani a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov, t. j. v znení platnom a účinnom v čase uskutočnenia zdaniteľného plnenia (ďalej ako „**Zákon o spotrebnej dani**“);
    2. daň z pridanej hodnoty (ďalej len „DPH“) podľa zákona č. 222/2004 Z. z. o dani z pridanej hodnoty v znení platnom a účinnom v čase uskutočnenia zdaniteľného plnenia (ďalej ako „**Zákon o DPH**“).
  1. Fakturácia
     1. Dodávka elektriny a poskytovanie distribučných služieb sú v zmysle Zákona o DPH považované za opakované dodanie tovaru a služieb v mesačne sa opakujúcich lehotách. Faktúry sa vystavujú spoločne za dodávku elektriny a distribučné služby.
     2. Fakturačné obdobie je obdobie, za ktoré Poskytovateľ vykonáva zúčtovanie skutočnej spotreby elektriny Objednávateľa, ktorý je stanovený príslušným PDS a je ním spravidla kalendárny mesiac alebo kalendárny rok (ďalej ako „**Fakturačné obdobie**“).
     3. Poskytovateľ vystaví faktúru za Zmluvné plnenie vždy k poslednému dňu každého Fakturačného obdobia.
     4. Objednávateľ bude uhrádzať Poskytovateľovi mesačné preddavky na cenu plnenia predmetu tejto Zmluvy (ďalej ako „**Preddavky**“) podľa Prílohy č. 6 tejto Zmluvy.
     5. Faktúry budú vyhotovované osobitne pre jednotlivé skupiny Odberných miest (tvorené Odbernými miestami zoskupenými v prílohe č. 2 do častí, označených aj ako „**Centrá podpory**" alebo „**CP**").
     6. Vo faktúre Poskytovateľ zohľadní zaplatené Preddavky.
     7. Faktúra vystavená Poskytovateľom bude obsahovať náležitosti podľa Zákona o DPH a podľa ostatných daňových a účtovných predpisov vrátane informácie podľa Zákona o energetike.
     8. Lehota splatnosti faktúry Poskytovateľa je tridsať (30 dní odo dňa doručenia faktúry Objednávateľovi.
     9. Lehota pre doručenie faktúr je pätnásť (15) dní od ukončenia príslušného Fakturačného obdobia.
     10. Ak predložená faktúra nebude vystavená v súlade s touto Zmluvou, Objednávateľ ju bezodkladne vráti Poskytovateľovi na prepracovanie. Opravená faktúra je splatná do pätnástich (15) kalendárnych dní odo dňa jej opätovného doručenia Objednávateľovi.
     11. Všetky faktúry a Preddavky budú uhrádzané výhradne bezhotovostne. Odplata sa považuje za uhradenú dňom odpísania finančných prostriedkov z bankového účtu Objednávateľa.
     12. Bankové spojenie Poskytovateľa uvedené na faktúre musí byť za každých okolností zhodné s bankovým spojením dohodnutým v tejto Zmluve.
     13. V prípade, že Objednávateľovi vznikne podľa bodu 4.3.6 tejto Zmluvy preplatok, Poskytovateľ ho uhradí na účet Objednávateľa v lehote splatnosti faktúry.

## Zodpovednosť, sankcie a reklamácie

* 1. Poskytovateľ zodpovedá Objednávateľovi za škodu, ktorú Objednávateľovi bez ohľadu na zavinenie preukázateľne spôsobil v súvislosti s poskytovaním plnení definovaných v tejto Zmluve a OPZ.
  2. Poskytovateľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Objednávateľom Poskytovateľovi.
  3. V prípade omeškania Objednávateľa so zaplatením zálohovej faktúry za Preddavky podľa bodu 1.8 Prílohy č. 6 alebo faktúry podľa bodu 4.3.8 tejto Zmluvy je Poskytovateľ oprávnený od Objednávateľa požadovať úroky z omeškania v zákonom stanovenej výške, a to za každý, aj začatý deň omeškania.
  4. V prípade omeškania Poskytovateľa s poskytnutím akéhokoľvek plnenia podľa tejto Zmluvy, je Objednávateľ oprávnený od Poskytovateľa požadovať zmluvnú pokutu vo výške 0,05 % z ceny dohodnutej v tejto Zmluve za poskytnutie plnenia na Odbernom mieste, ktorého sa omeškanie týka, a to za každý, aj začatý, deň omeškania. V prípade omeškania Poskytovateľa s odstránením vady v lehote podľa bodu 5.7 tejto Zmluvy, je Objednávateľ oprávnený od Poskytovateľa požadovať zmluvnú pokutu vo výške 0,05 % z ceny dohodnutej v tejto Zmluve za poskytnutie plnenia na Odbernom mieste, ktorého sa omeškanie týka, a to za každý aj začatý deň omeškania.
  5. Ak nastane chyba pri fakturácii, majú Zmluvné strany nárok na vzájomné vyrovnanie rozdielu. Ak Objednávateľ zistí chybu vo faktúre, bez zbytočného odkladu zašle Poskytovateľovi reklamáciu s uvedením reklamovaných skutočností s priložením podkladov potrebných na prešetrenie reklamácie. V prípade opodstatnenej reklamácie Poskytovateľ vystaví opravnú faktúru. Ak chybu zistí Poskytovateľ, bezodkladne vyhotoví opravnú faktúru. Doručením opravenej faktúry začína plynúť nová lehota splatnosti.
  6. Objednávateľ má právo kedykoľvek reklamovať vady Zmluvného plnenia poskytnutého Poskytovateľom resp. akékoľvek chyby, ku ktorým došlo pri plnení tejto Zmluvy.
  7. Poskytovateľ reklamáciu prešetrí a výsledok prešetrenia písomne oznámi Objednávateľovi v lehote pätnástich (15) dní od doručenia reklamácie, pokiaľ zo zákona nevyplýva iná lehota. Vady Zmluvného plnenia je Poskytovateľ povinný odstrániť do pätnástich (15) dní .
  8. Objednávateľ si môže uplatniť reklamáciu u: [ • ], [ • ] písomne na adrese: [ • ] e-mailom: [ • ].

## Povinnosti objednávateľa

* 1. Objednávateľ sa zaväzuje:
     1. bez zbytočného odkladu písomne informovať Poskytovateľa o všetkých skutočnostiach, ktoré majú podstatný význam pre poskytovanie Zmluvných plnení;
     2. odovzdať Poskytovateľovi všetky dokumenty a poskytnúť mu všetky informácie, ktoré sú potrebné na poskytnutie Zmluvných plnení, pokiaľ z povahy týchto dokumentov/informácií a/alebo pokynov nevyplýva, že ich má obstarať Poskytovateľ;
     3. bez zbytočného odkladu poskytnúť Poskytovateľovi všetku súčinnosť, ktorú je možné od Objednávateľa rozumne požadovať, na poskytnutie Zmluvných plnení.

## Trvanie a ukončenie Zmluvy

* 1. Táto Zmluva sa uzatvára na dobu určitú, na obdobie od 01.01.2024 od 00:00 hod. do 31.12.2024 do 24:00 hod. (ďalej ako „**Zmluvné obdobie**“).
  2. Zmluvné strany sa dohodli, že sa doba trvania Zmluvy podľa predošlého bodu môže predĺžiť o ďalší rok tak, že nová doba trvania Zmluvy skončí v posledný deň mesiaca december, pričom takúto zmenu je možné vykonať písomnou dohodou Zmluvných strán.
  3. Ak sa Zmluvné strany dohodnú na predĺžení Zmluvy, Objednávateľ oznámi Poskytovateľovi Predpokladaný odber na ďalšie Zmluvné obdobie a aktualizuje zoznam Odberných miest v rozsahu Prílohy č. 2., a to najneskôr do konca novembra predchádzajúceho začiatku nového Zmluvného obdobia, pokiaľ sa Zmluvné strany nedohodnú inak.
  4. Predĺženie doby trvania Zmluvy je možné vykonať najviac trikrát, t.j. dobu trvania Zmluvy možno predĺžiť najneskôr do 31.12.2027.
  5. Túto Zmluvu je možné skončiť:
     1. písomnou dohodou Zmluvných strán, a to dňom uvedeným v takejto dohode; v dohode o ukončení tejto Zmluvy sa súčasne upravia aj všetky nároky Zmluvných strán vzniknuté na základe alebo v súvislosti s touto Zmluvou;
     2. písomným odstúpením od Zmluvy ktoroukoľvek zo Zmluvných strán;
     3. písomnou výpoveďou Zmluvy podľa bodu 7.10 tejto Zmluvy.
  6. Objednávateľ je oprávnený písomne odstúpiť od Zmluvy v prípade, ak:
     1. proti Poskytovateľovi začalo konkurzné konanie alebo reštrukturalizácia;
     2. Poskytovateľ vstúpil do likvidácie;
     3. Poskytovateľ koná v rozpore s touto Zmluvou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstránil;
     4. Poskytovateľ opakovane poruší povinnosť podľa bodu 3.1 alebo 3.2 tejto Zmluvy, pričom každé porušenie uvedeného sa považuje za podstatné porušenie tejto Zmluvy;
     5. ak v čase uzavretia Zmluvy existoval dôvod na vylúčenie Poskytovateľa pre nesplnenie podmienky účasti podľa [§ 32 ods. 1 písm. a)](https://www.slov-lex.sk/pravne-predpisy/SK/ZZ/2015/343/20160418?ucinnost=16.05.2018#paragraf-32.odsek-1.pismeno-a) Zákona o verejnom obstarávaní;
     6. ak táto Zmluva nemala byť uzavretá s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie;
     7. ak Poskytovateľ nebol v čase uzavretia Zmluvy zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, alebo ak bol vymazaný z registra partnerov verejného sektora.
  7. Poskytovateľ je oprávnený písomne odstúpiť od tejto Zmluvy v prípade, ak Objednávateľ poruší Zmluvu podstatným spôsobom. Za podstatné porušenie tejto Zmluvy zo strany Objednávateľa sa považuje omeškanie s úhradou faktúry o viac ako 30 dní po lehote splatnosti faktúry, pričom predpokladom na odstúpenie od Zmluvy z uvedeného dôvodu je, že Poskytovateľ na úhradu dlžnej faktúry Objednávateľa písomne vyzval a to tak, že umožnil Objednávateľovi uhradiť dlžnú faktúru v dodatočnej lehote 7 pracovných dní odo dňa doručenia tejto výzvy.
  8. Odstúpenie od Zmluvy musí mať písomnú formu, musí sa v ňom uviesť dôvod odstúpenia a je účinné doručením druhej Zmluvnej strane.
  9. Zmluvná strana, ktorá odstúpi od Zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Zmluvy sa za vyššiu moc považujú okolnosti, ktoré vznikli nezávisle od vôle povinnej zmluvnej strany a ktoré spôsobili, že ich vplyvom nie je možné plniť povinnosti vyplývajúce z tejto Zmluvy, a to najmä: vojna, embargo, štrajky, zemetrasenia, živelné katastrofy. Za vyššiu moc sa nepovažujú výpadky vo výrobe a nezískanie úradných povolení.
  10. Túto Zmluvu môže každá zo Zmluvných strán písomne vypovedať aj bez udania dôvodu s výpovednou lehotou (i) šesť (6) mesiacov v prípade výpovede podanej Poskytovateľom a (ii) dva (2) mesiace v prípade výpovede podanej Objednávateľom. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej Zmluvnej strane.
  11. Ak Poskytovateľ stratil spôsobilosť dodávať elektrinu, táto Zmluva zanikajú týmto dňom, pričom Poskytovateľ je povinný uhradiť Objednávateľovi akékoľvek škody, ktoré v dôsledku zániku Zmluvy Objednávateľovi vzniknú.

## Komunikácia a ostatné dojednania

* 1. Akákoľvek písomnosť alebo iné správy, ktoré sa doručujú v súvislosti so Zmluvou (každá z nich ďalej ako „**Oznámenie**“) musia byť:
     1. v písomnej podobe; a zároveň
     2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Zmluvy.
  2. Oznámenie poskytované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom Zmluvy:
  3. Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám: [ • ]

email: [ • ]

* 1. Oznámenie poskytované Poskytovateľovi bude zaslané na adresu uvedenú nižšie alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom Zmluvy:
     1. *[Názov Poskytovateľa]* [ • ]

*[Sídlo Poskytovateľa]*  [ • ]

k rukám: [ • ]

e-mail: [ • ]

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. v čase jeho doručenia, ale najneskôr v piaty (5.) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
  2. Ak pripadne deň splnenia nejakej povinnosti jednej zo zmluvných strán tejto Zmluvy (napr. doručenia dokumentu alebo splatnosti pohľadávky) na deň, ktorý nie je pracovným dňom, dňom splnenia povinnosti je najbližší nasledujúci pracovný deň.
  3. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  4. Zmluvné strany sa dohodli, že Poskytovateľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.
  5. Zmluvné strany sa dohodli, že pohľadávky vyplývajúce z tejto Zmluvy môžu byť postúpené na tretie osoby výlučne len s predchádzajúcim písomným súhlasom druhej Zmluvnej strany.

## Záverečné ustanovenia

* 1. Neoddeliteľnou súčasťou Zmluvy tvoria jej nasledovné prílohy:
     1. Príloha č. 1 Opis predmetu zákazky;
     2. Príloha č. 2 Predpokladaný objem odberu a zoznam Odberných miest;
     3. Príloha č. 3 Cena za dodávku elektriny;
     4. Príloha č. 4 Povolenia a vyhlásenia;
     5. Príloha č. 5 Zoznam subdodávateľov Poskytovateľa;
     6. Príloha č. 6 Výška Preddavkov.
  2. Ak ktorékoľvek z ustanovení Zmluvy bude považované za nezákonné, neplatné alebo nevykonateľné (celkom alebo z časti) podľa všeobecne záväzných právnych predpisov platných na území Slovenskej republiky alebo na inom základe, také ustanovenie (alebo jeho časť) nebude, výlučne v rozsahu, ktorý je neplatný, tvoriť časť tejto Zmluvy, avšak zákonnosť, platnosť a vykonateľnosť zvyšných ustanovení Zmluvy zostane nedotknutá. Zmluvné strany zároveň nahradia toto nevynútiteľné či neplatné ustanovenie alebo jeho časť iným ustanovením, ktoré sa mu svojím obsahom a účelom bude čo najviac približovať.
  3. Táto Zmluva môže byť doplnená alebo zmenená len na základe písomných a očíslovaných dodatkov k tejto Zmluve v súlade s § 18 Zákona o verejnom obstarávaní.
  4. V ostatných právach a povinnostiach touto Zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
  5. Zmluvné strany sa dohodli, že prípadné spory vyplývajúce z plnenia tejto Zmluvy budú riešiť najprv dohodou alebo zmierom. Ak sa Zmluvné strany nedohodnú, bude vec riešiť vecne a miestne príslušný súd Slovenskej republiky.
  6. Zmluvné strany vyhlasujú, že vôľa prejavená v tejto Zmluve je slobodná, vážna, bez omylu v osobe alebo predmete Zmluvy a že túto Zmluvu neuzavreli ani v tiesni ani za nápadne nevýhodných podmienok, čo potvrdzujú podpisom tejto Zmluvy. Zmluvné strany tiež vyhlasujú, že sú oprávnené s predmetom Zmluvy nakladať, zmluvné prejavy druhej zmluvnej strany sú im dostatočne zrozumiteľné a určité, ich zmluvná voľnosť nie je ničím obmedzená a právny úkon je urobený v predpísanej forme, na znak čoho túto Zmluvu podpísali.
  7. Táto Zmluva je vyhotovená v piatich (5) rovnopisoch v slovenskom jazyku, z ktorých každý je považovaný za originál. Dve (2) vyhotovenia Zmluvy dostane Poskytovateľ a tri (3) vyhotovenia dostane Objednávateľ.
  8. Táto Zmluva nadobúda platnosť dňom jej podpisu obidvoma Zmluvnými stranami a  účinnosť dňa 01.01.2024, za predpokladu jej predchádzajúceho zverejnenia v Centrálnom registri zmlúv vedenom Úradom vlády Slovenskej republiky v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zmluvu zverejní Objednávateľ.

V Bratislave, dňa [ • ] V Bratislave, dňa [ • ]

V mene Objednávateľa V mene Poskytovateľa

Za Ministerstvo vnútra SR: Za [ • ]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[ • ] [ • ]

[ • ] [ • ]

## Príloha č. 1

## Opis predmetu zákazky

## Príloha č. 2

## Predpokladaný objem odberu a zoznam Odberných miest

Predpokladaný objem odobratej elektriny počas Zmluvného obdobia: je **1494,150 MWh** (ďalej ako „**Predpokladaný odber**“).

Charakteristika Odberných miest: Centrum účelových zariadení, stravovacie, vzdelávacie a ubytovacie zariadenia Tabuľka – Zoznam Odberných miest Objednávateľa

Tabuľka č. 1

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Odberné miesto** | |  | | --- | | **Predpoklad. objem odberu ( kWh ) od 01.01.2024 do 31.12.2024** | | | **ČOM** | **EIC kód** | **Napäť. Úroveň** | **Rezerv. kapacita (kW)** | **Max. rezerv. kapacita (kW)hodnota ističa (A)** |
|  |  |  |
| ***Centrum účelových zariadení, Stredisko Signál, Rekreačná 13, 921 01 Piešťany*** | | | | | | | |
| 1. | Stredisko Signál,  Duchonka 728,  956 22 Prašice | 25 000 | 788496 | 24ZZS4188693000S | NN | 0 | 3 x 40A |
| 2. | Stredisko Signál,  Maják - Slnečné Jazerá – Juh 546, 903 01 Senec | 110 000 | 788497 | 24ZZS52546120008 | NN | 0 | 3 x 160A |
| 3. | Stredisko Signál, Rekreačná 13, 921 01 Piešťany | 65 000 | 788498 | 24ZZS2076326000M | NN | 0 | 3 x 160A |
| 4. | Stredisko Signál, Rekreačná 13, 921 01 Piešťany | 4 000 | 788516 | 24ZZS2075220000U | NN | 0 | 3 x 25A |
| 5. | Stredisko Signál, Rekreačná 13, 921 01 Piešťany | 500 | 788517 | 24ZZS2076320000F | NN | 0 | 3 x 25A |
| 6. | Stredisko Signál, Rekreačná 13, 921 01 Piešťany | 500 | 788518 | 24ZZS20763230000 | NN | 0 | 3 x 25A |
| 7. | Stredisko Signál, Rekreačná 13, 921 01 Piešťany | 500 | 788519 | 24ZZS2076324000W | NN | 0 | 3 x 25A |
| 8. | Stredisko Signál, Rekreačná 13, 921 01 Piešťany | 150 | 788520 | 24ZZS2076325000R | NN | 0 | 3 x 25A |
| 9. | Stredisko Signál, 044 65 Opátka 6 | 100 | 137975 | 24ZVS0000043676Q | NN | 0 | 3 x 200A |
| 10. | Stredisko Signál 9520, 036 01 Martin | 2 500 | 788476 | 24ZSS6212048000N | NN | 0 | 3 x 100A |
| 11. | Stredisko Signál 262, 013 13 Kunerad | 1 500 | 788477 | 24ZSS7223454000I | NN | 0 | 3 x 50A |
| 12. | Stredisko Signál 59, 966 03 Sklené Teplice | 22 000 | 788478 | 24ZSS6224833000A | NN | 0 | 3 x 40A |
| ***Centrum účelových zariadení, Stredisko Smrekovec Donovaly, 976 39 Donovaly 100*** | | | | | | | |
|
| 13. | Stredisko Smrekovec, 976 39 Donovaly 100 | 550 000 | 788398 | 24ZSS9106614000A | VN | 60 / 12 mes. | 241 / x0 |
| 14. | Stredisko Smrekovec, Trlenská 7564, Biely Potok, 034 84 Ružomberok | 20 000 | 788479 | 24ZSS3212484000O | NN | 0 | 3 x 32A |
| 15. | Stredisko Signál 1180, 963 01 Krupina - Tepličky | 35 000 | 788404 | 24ZSS9178497000U | VN | 20 /3 mes. | 37 / x0 |
| 16. | Stredisko Smrekovec, Vyšné Matejkovo 7926, Biely Potok, 034 84 Ružomberok | 800 | 788480 | 24ZSS3212504000S | NN | 0 | 3 x 25A |
| 17. | Stredisko Smrekovec 234, 974 01 Špania dolina | 100 | 788407 | 24ZSS9106241000Z | VN | 10 / 12 mes. | 46 / x0 |
| 18. | Stredisko Signál, Tuhár 6, 985 12 Tuhár | 1 000 | 788474 | 24ZSS4500357000I | NN | 0 | 3 x 32A |
|  |  |  |  |  |  |  |  |
| ***Centrum účelových zariadení, Stredisko Kremenec Tatranská Lomnica, Tatranská Lomnica 150, 059 60 Vysoké Tatry*** | | | | | | | |
|
| 19. | Stredisko Kremenec, Štrbské Pleso 8, 059 85 Vysoké Tatry | 21 000 | 540033 | 24ZVS0000039102E | NN | 0 | 3 x 63A |
| 20. | Stredisko Kremenec, Štrbské Pleso 8, 059 85 Vysoké Tatry | 1 500 | 550638 | 24ZVS00000565599 | NN | 0 | 3 x 25A |
| 21. | Stredisko Kremenec, Štrbské Pleso 8, 059 85 Vysoké Tatry | 20 000 | 540029 | 24ZVS0000039088J | NN | 0 | 3 x 63A |
| 22. | Stredisko Kremenec, Štrbské Pleso 8, 059 85 Vysoké Tatry | 30 000 | 539754 | 24ZVS0000038817F | NN | 0 | 3 x 100A |
| 23. | Stredisko Kremenec, Tatranská Lomnica 150, 059 60 Vysoké Tatry | 100 000 | 494198 | 24ZVS0000081839A | NN | 0 | 3 x 200A |
| ***Centrum účelových zariadení, Stredisko Inštitút pre verejnú správu, M. Sch. Trnavského 1/a, 844 10 Bratislava*** | | | | | | | |
|
| 24. | Stredisko IVS, M. Sch. Trnavského 1/a, 844 10 Bratislava | 120 000 | 788501 | 24ZZS5194885000M | NN | 450 | 3 x 150A |
| 25. | Stredisko SNV, Predná Huta 13, | 25 000 | 154924 | 24ZVS0000000533D | NN | 0 | 3 x 125A |
| ***Centrum účelových zariadení, Stredisko Svidník, Čatára Nebiljaka 457, 089 01 Svidník***   |  |  |  |  |  |  |  |  | | --- | --- | --- | --- | --- | --- | --- | --- | | 26. | Stredisko Svidník, Čatára Nebiljaka 457, 089 01 Svidník | 50 000 | 614168 | 24ZVS0000052106T | NN | 0 | 3 x 125A |   ***Centrum účelových zariadení, Stredisko SUZA, Drotárska cesta 46, 811 04 Bratislava*** | | | | | | | |
|
|
|
| 27. | Stredisko SUZA, Drotárska cesta 46, 811 04 Bratislava | 280 000 | 788502 | 24ZZS8075330000P | VN | 180 / 12 mes. | 220 / x 0 |
| 28. | Stredisko SUZA, Drotárska cesta 46, 811 04 Bratislava | 8 000 | 788503 | 24ZZS5200094000W | NN | 0 | 3 x 120A |
|  |  |  |  |  |  |  |  |
|  | **SPOLU:** | **1 494 150** |  |  |  |  |  |

**Skratky/Poznámky k Tabuľke**

* RK - Rezervovaná kapacita
* MRK - Maximálna rezervovaná kapacita (kW) alebo hodnota ističa (A)

### Príloha č. 3

### Cena za dodávku elektriny

1. Pojmy a definície
   1. Pre účely stanovenia Ceny za dodávku elektriny sú rozhodujúce nasledovné pojmy, skratky, definície a vzorce:
      1. Základné pojmy

| Pojem | Skratka | Vysvetlenie |
| --- | --- | --- |
| **Odberné miesta s priebehovým meraním** | **OMA** | Odberné miesta s priebehovým meraním spotreby elektriny podľa Pravidiel trhu § 2 bod c)   * číslo 1. (priebehové meranie s možnosťou diaľkového odpočtu – meranie typu A) a * číslo 2. (priebehové meranie bez možnosti diaľkového odpočtu – meranie typu B) * majú mesačný odpočtový cyklus a mesačnú fakturáciu |
| **Odberné miesta bez priebehového merania** | **OMC** | Odberné miesta s priebehovým meraním spotreby elektriny podľa Pravidiel trhu § 2 bod c) číslo 3. (meranie bez priebehového merania a bez možnosti diaľkového odpočtu – meranie typu C)   * majú spravidla ročný odpočtový cyklus a ročnú fakturáciu |
| **Odberné miesta s nemeraným odberom** |  | Odberné miesta, ktoré majú v zozname Odberných miest, v kolónke „Typ merania“ uvedenú poznámku „**N**“. Jedná sa o Odberné miesta slúžiace pre hlásiče polície, poplachové sirény a podobné zariadenia, u ktorých je odber nepatrný a prevádzka výnimočná, respektíve v ktorých odber elektriny nie je technicko-ekonomicky možné merať a odberné zariadenie pripojené na verejný rozvod elektriny nízkeho napätia má inštalovaný príkon do 1 000 W. |
| **Odberné miesto** | **OM** | * OMA alebo OMC alebo Odberné miesta s nemeraným odberom |
| **Pravidlá trhu** |  | * Vyhláška č. 24/2013 Úradu pre reguláciu sieťových odvetví, ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v platnom znení |
| **Prevádzkový poriadok** |  | * dokument vydaný PDS a schválený ÚRSO, upravujúci podmienky prevádzky distribučnej sústavy a práva a povinnosti jednotlivých účastníkov trhu s elektrinou, * platné znenie Prevádzkového poriadku je zverejnené na webovom sídle príslušnej PDS. |
| **Typový diagram** | **TDO** | * Typovým diagramom odberu je v elektroenergetike podľa § 2 bod 17 Zákona o energetike postupnosť hodnôt priemerných hodinových odberov za rok, na ktorej základe je určené množstvo odberu elektriny odberateľmi elektriny bez priebehového merania, využívaná na potreby zúčtovania odchýlky subjektu zúčtovania. * Použitie Typových diagramov bližšie špecifikujú Pravidlá trhu. * Za účelom stanovenia spotreby elektriny v konkrétnych hodinách v Odberných miestach bez priebehového merania (viď nižšie Hodinová spotreba OMC) sa použije Typový diagram. |

* + 1. Indexy pri skratkách a veličinách

|  |  |  |
| --- | --- | --- |
| Pojem | Index | Vysvetlenie |
| **hodina** | **h** | * poradie hodiny príslušného Fakturačného obdobia |
| **počet hodín vo Fakturačnom období** | **H** | * počet hodín príslušného Fakturačného obdobia * líši sa podľa OM, * pri OMA je to spravidla počet hodín v príslušnom fakturovanom mesiaci, * pri OMC je to spravidla počet hodín v príslušnom roku mesiaci, * pri mimoriadnych odpočtoch zodpovedá počtu hodín obdobia, za ktoré sa mimoriadny odpočet vykonáva. |

* + 1. Veličiny

| Pojem | Skratka | Vysvetlenie | Merná jednotka |
| --- | --- | --- | --- |
| **Aditívum** | **A** | * prirážka o ktorú sa zvýši Spotová cena, * [•] (hodnota úspešného uchádzača) výsledok verejného obstarávania, * vyjadrené číselne s 2 desatinnými miestami, * nemenné počas celého Zmluvného obdobia, | EUR/MWh |
| **Spotová cena** | **SPOTh** | * ceny elektriny na krátkodobom trhu s elektrinou organizovanom spoločnosťou OKTE, a.s. (IČO: 45 687 862) v konkrétnej hodine h Fakturačného obdobia zverejnená na stránke <https://www.okte.sk/sk/kratkodoby-trh/zverejnenie-udajov-dt/podrobny-prehlad-dt/> | EUR/MWh |
| **Skutočná hodinová spotreba** | **Qh** | * množstvo spotrebovanej elektriny v konkrétnej hodine h Fakturačného obdobia v konkrétnom OM * údaje o spotrebe poskytuje Poskytovateľovi príslušná PDS v zmysle príslušných predpisov, ktorými sa stanovujú podrobnosti merania elektriny a odovzdávania technických údajov a podľa Prevádzkového poriadku * pri OMC odvodená pomocou Typového diagramu a údajov určeného meradla za príslušné Fakturačné obdobie | MWh |
| **Spotreba** | **Q** | * Spotreba elektriny za príslušné Fakturačné obdobie | MWh |

* + 1. Vzorce

| Pojem | Skratka | Vysvetlenie | Merná jednotka |
| --- | --- | --- | --- |
| Cena za dodávku elektriny | **C** | * týka sa konkrétneho OM v príslušnom Fakturačnom období | EUR |
| Jednotková cena za dodávku elektriny | **C‘** | * týka sa konkrétneho OM v príslušnom Fakturačnom období | EUR/MWh |

1. Cena za dodávku elektriny.
   1. Cena za dodávku elektriny do OMA a OMC.
      1. Cena za dodávku elektriny do OMA a OMC sa v príslušnom Fakturačnom období vypočíta podľa vzorca pre C uvedeného v bode 1.1.4 . (ďalej len „**Cena za dodávku elektriny 1**“).
      2. Jednotková za dodávku elektriny je stanovená podľa vzorca pre C‘ uvedeného v bode 1.1.4.

**Informácia pre uchádzačov.**

Nasledujúca časť je informačná a obsahuje inštrukciu k možnej úprave návrhu Zmluvy týkajúcej sa ceny pre Odberné miesta bez priebehového merania (OMC) a žiadame uchádzačov, aby túto informačnú časť z návrhu Zmluvy vypustili.

Stručné zhrnutie princípov, na základe ktorých je stanovená Cena za dodávku elektriny 1:

Cena za dodávku elektriny sa stanovuje pre každé odberné miesto a príslušné Fakturačné obdobie.

Fakturačné obdobie sa líši podľa typu merania spotreby elektriny v odberných miestach, pričom rozlišujeme Odberné miesta s priebehovým meraním, kde sa vykonáva odpočet spotreby elektriny mesačne a Odberné miesta bez priebehového merania s ročným odpočtom. Vo výnimočných prípadoch (napr. pri zmene regulovaných zložiek ceny, ktorých účinnosť nastáva mimo uvedené fakturačné obdobia, alebo v prípadoch zrušenia odberného miesta, jeho prevodu na inú osobu, pri zmene určeného meradla spotreby, atď) sa odpočet spotreby elektriny vykonáva aj za iné obdobie, a to v závislosti od príslušných okolností.

Cena za dodávku elektriny sa vo Fakturačnom období vypočíta ako súčin spotreby elektriny v konkrétnej hodine (Skutočná hodinová spotreba) a zodpovedajúcej ceny elektriny v príslušnej hodine na krátkodobom trhu (Spotová cena) zvýšenej o Aditívum. Matematické vyjadrenie vychádza z váženého priemeru Spotovej ceny, pričom ako váhy pre cenu elektriny v každej hodine sú použité údaje o spotrebe elektriny v príslušných hodinách.

V Odberných miestach s priebehovým meraním (OMA) sú k dispozícii presné údaje o spotrebe elektriny v každej hodine a v Odberných miestach bez priebehového merania (OMC) sa údaje o spotrebe v každej hodine stanovujú pomocou Typových diagramov (ďalej len „**Cena stanovená pomocou TDO**").

Uchádzač sa môže rozhodnúť, že Cena za dodávku elektriny 1 pre Odberné miesta bez priebehového merania (OMC) bude stanovená pomocou TDO bude nahradená jedným z nasledovných variantov:

Variant 1:

Jednotková cena za dodávku elektriny do OMC (EUR/MWh) bude určená podľa vzorca (metóda váženého priemeru nahradená jednoduchým aritmetickým priemerom):

Variant 2:

Jednotková Cena za dodávku elektriny do OMC (EUR/MWh) bude odvodená od priemernej jednotkovej ceny pre OMA, do výpočtu ktorej vstupujú údaje za odberné miesta OMA

za obdobie, ktoré zodpovedá Fakturačnému obdobiu, ktoré je základom pre stanovenie ceny pre OMC (ďalej len „**Rozhodujúce fakturačné obdobie**"),

ktoré boli počas celého Rozhodujúceho fakturačného obdobia OMA, tzn., že budú zohľadňované údaje len za OM, ktoré boli počas celého Rozhodujúceho fakturačného obdobia vybavené meraním typu A (ak niektoré OM bolo aspoň časť Rozhodujúceho fakturačného obdobia vybavené meraním typu C, nebudú jeho údaje vo výpočte zohľadnené).

Ak úspešný uchádzač nezvolí v návrhu Zmluvy jeden z uvedených Variantov (Variant 1 alebo Variant 2) Cena za dodávku elektriny 1 do OMC bude stanovená pomocou TDO.

* 1. Cena za dodávku elektriny pre Odberné miesta s nemeraným odberom.
     1. Cena za dodávku elektriny pre Odberné miesta s nemeraným odberom je **1,00 EUR za odberné miesto za mesiac** (ďalej len „**Cena za dodávku elektriny 2**“).
  2. Cena za dodávku elektriny 1 a Cena za dodávku elektriny 2 (ďalej ako „**Cena za dodávku elektriny**“) zahŕňa aj cenu Poskytovateľa za prevzatie zodpovedností za odchýlku za Odberné miesta voči zúčtovateľovi odchýlok a všetky jeho ekonomicky oprávnené náklady účelne vynaložené v súvislosti s poskytovaním Zmluvných plnení podľa tejto Zmluvy a primeraný zisk Poskytovateľa.

## Príloha č. 4

## Povolenia a vyhlásenia

## Príloha č. 5

## Zoznam subdodávateľov Poskytovateľa

## Príloha č. 6

## Výška Preddavkov

1. Preddavky sa týkajú všetkých Odberných miest okrem Odberných miest s nemeraným odberom.
   1. Výška Preddavkov na cenu Zmluvného plnenia zodpovedá predpokladanej cene Zmluvného plnenia za kalendárny mesiac.
   2. Preddavok zohľadňuje množstvo elektriny vo výške 6,70% z Predpokladaného odberu a všetky zložky ceny podľa článku 4 Zmluvy (t.j. Cenu za dodávku elektriny, Ceny za regulované služby, spotrebnú daň a DPH).
   3. Pre účely výpočtu Preddavkov sa miesto Ceny za dodávku elektriny použije cena vypočítaná ako súčet Indexu DT a hodnoty Aditíva A (ďalej len „**Preddavková cena**“). Index DT je priemerná cena elektriny na krátkodobom trhu organizovanom spoločnosťou OKTE, a.s., IČO 45 687 862, ktorá je zverejnená na stránke [www.okte.sk](http://www.okte.sk), časť „KRÁTKODOBÝ TRH“, „Zverejnenie údajov DT“, „Indexy DT“ a jej výška zodpovedá hodnote „Base", „Mesačné indexy " a ktorá sa stanovuje za kalendárne mesiace.
   4. Pre výpočet Preddavkovej ceny sa použije hodnota Indexu DT za druhý mesiac predchádzajúci mesiacu, za ktorý sa Preddavok platí (napr. pre výpočet Preddavku za mesiac január 2024 sa použije Index DT za mesiac november 2023).
   5. Pre účely výpočtu Preddavkov sa použijú Ceny za regulované služby, sadzby spotrebnej dane a DPH (t.j. zložky ceny podľa článku 4.2. tejto Zmluvy, ďalej len „**Ostatné ceny**") platné ku dňu podpisu Zmluvy.
   6. V prípade, že dôjde k zmene niektorej ceny z kategórie Ostatných cien, môže Poskytovateľ alebo Objednávateľ požiadať o úpravu výšky Preddavkov zohľadňujúce tieto zmeny, najviac však dva krát počas Zmluvného obdobia.
   7. Platby Preddavkov sa budú uskutočňovať na základe vystavených zálohových faktúr, pričom sa nejedná o faktúry podľa čl. 4 Zmluvy.
   8. Splatnosť Preddavkov je 15. dní od doručenia zálohovej faktúry, ktorú je Poskytovateľ oprávnený doručiť najskôr 1. dňa kalendárneho mesiaca, za ktorý sa Preddavok platí (napr. zálohovú faktúru za mesiac február je Poskytovateľ oprávnený doručiť najskôr 1. februára).
   9. Výška Preddavkov je stanovená jednou sumou pre jednotlivé skupiny Odberných miest (tvorené Odbernými miestami zoskupenými v prílohe č. 2 do častí, označených aj ako „**Centrum účelových zariadení** " alebo „**CÚZ**").

|  |  |  |
| --- | --- | --- |
| Odberné miesto | Predpokladaný odber  (MWh) | 6,70% Predpokladaného odberu  (MWh) |
| Centrum účelových zariadení | 1494,150 | 22,11 |
| **Spolu** | **1494,150** | **22,11** |

V Bratislave, dňa V Bratislave, dňa

V mene Objednávateľa V mene Poskytovateľa

Za Centrum účelových zariadení

Za [ • ]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[ • ] [ • ]

[ • ] [ • ]